open-index/open-wikipedia-markdown huggingface dataset:
Kaapse Dokter

duimnael|300px|"Tafeldoek" oor Tafelberg

Die **Kaapse Dokter** is 'n droë suidoostewind wat oor die Kaapse skiereiland waai vanaf lente tot laat somer (September tot Maart in die suidelike halfrond). Sonder hierdie wind sou die lugbesoedeling in Kaapstad en omgewing baie erg wees. Op warm, vogtige somerdae bring dit lafenis en veroorsaak die "tafeldoek" oor Tafelberg. Die wind hou vir ure, maar soms vir selfs dae aan. Snags neem dit egter af.

Tydens die lente en herfs kom die *swart suidoos* soms voor.  Dit is 'n unieke weerverskynsel wat gepaard gaan met swaar reën en soms stormsterk winde. Dit is 'n kombinasie van weerstelsels met koue, vogtig lug vanuit die suide en warmer, vogtige lug vanuit die noorde wat mekaar ondersny en  soms goeie reën tot gevolg het.

In die beginjare van die Kaapse nedersetting het die suidoostewind dikwels groot skade aan koringoeste berokken.

## Agtergrond 
Al waai die wind oor 'n wye area van die Wes-Kaap, is dit veral erg in en om die Kaapse Skiereiland, waar dit sterk kan wees. Mense in Kaapstad noem dit "die Suidooster".

## Bibliografie 
* Die Burger, 8 April 2024
* Mabbutt, J.A. (red.): The Cape peninsula. Kaapstad: Maskew Miller, 1952.

## Verwysings
Skurweblaarrosyntjie

Die **skurweblaarrosyntjie** (*Grewia flavescens*) is 'n struik of 'n boom wat deel is van die *Malvaceae* familie. Die spesie se blare is grof, veral aan die onderkant. Die plant se blare is groter as dié van die rosyntjiebos en is taamlik breed. 

Die boom is 'n gunstelingspesie vir die koedoe.

## Verspreiding 
Die spesie is meer subtropies tot tropies en kom in Gauteng, KwaZulu-Natal, Limpopo, Mpumalanga en Noordwes voor. Dit is ook inheems in Angola, Botswana, Burkina Faso, Burundi, Demokratiese Republiek die Kongo, Eritrea, Eswatini, Ethiopië, Gaboen, Gambië, Guinee, Indië, Ivoorkus, Jemen, Kameroen, Kenia, Malawi, Mali, Mauritanië, Mosambiek, Namibië, Niger, Rwanda, Saoedi-Arabië, Senegal, Sentraal-Afrikaanse Republiek, Soedan, Tanzanië, Togo, Tsjad, Uganda, Zambië en Zimbabwe.

 Die boom se FSA-nommer is 459.2.

## Fotogalery 

Grewia flavescens, hoekige stam, Waterberg Natuurpraal, a.jpg|Die stamme en groter stingels is kenmerkend hoekig
Grewia flavescens, ryp vrug, Waterberg Natuurpraal, a.jpg|Ryp vrug
Grewia flavescens, loof en vrugte, Waterberg Natuurpraal, b.jpg|Droë vrugte, winter
Grewia flavescens, bloeiwyses, Skrikfontein, a.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
Keivingerblaar

Die **keivingerblaar** (*Vitex obovata*) is 'n klein boompie wat vanaf Grahamstad tot in die noordooste van KwaZulu-Natal en in die noordelike Lebomboberge voorkom. Die spesie is ook inheems in Eswatini en Mosambiek. Hulle groei in droë, klipperige bosveld. Die pinnas het 4-7mm lange blaarstele en is geelgroen of kakie met fluwelige onderkante. Die boom se FSA-nommer is 661.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online
* REDLIST Sanbi
Stinkbessievingerblaar

Die **stinkbessievingerblaar** (*Vitex mombassae*) is 'n klein boompie wat hoofsaaklik op Kalaharisand in die noorde van Botswana en sentrale deel van Zimbabwe voorkom. Die boom is ook inheems in Angola, Burundi, Demokratiese Republiek die Kongo, Kenia, Malawi, Mosambiek, Namibië, Suid-Afrika, Tanzanië, Zambië en Zimbabwe.

Die blare is geelgroen met prominente are en is bedek met kort hare wat die digste aan die onderkant is. Die blare kan 3-5 pinnas hê met dun blaarstele en die onderste pinnas kan klein of afwesig wees.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online
Castel Goffredo

**Castel Goffredo** is 'n stad en munisipaliteit in die Italiaanse provinsie Mantua (administratiewe gewes Lombardye) met 'n bevolking van sowat 12&nbsp;416 in 2013.
Kliphout

Die **Kliphout** (*Heeria argentea*) is 'n opvallende, klein krom, bonkige boom, wat op dagsome in fynbos aangetref word. Die spesie is endemies aan die Wes-Kaap. Die boom kom voor van die noordelike Sederberg tot in die Hottentots-Hollandberge, net suid van Gordonsbaai. Dit staan ook as die *wildenaelboom* bekend. Dit is die enigste spesie in die genus en *Heeria* is dus 'n monotipiese takson. 

Die boom se FSA-nommer is 368.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Knoffel

**Knoffel** (*Allium sativum*), word as spesery gebruik en is die tweede mees verboude spesie van die genus *Allium*. Hierdie genus bevat ook verskeie ander spesies wat as uie bekend staan en verbou word as voedsel, soos die bruinui (*A. cepa*), sjalotte, preie, die Japannese tros-ui (*A. fistulosum*), Egiptiese ui (*A.* ×*proliferum*), en die Kanadese ui (*A. canadense*).

## Beskrywing van plant 
Die knoffelplant groei tot 'n hoogte van 1,2&nbsp;m en  bestaan uit 'n waaier van hol, blou-groen blare. Die blare is vleesagtig, hol en silindries gevorm, met 'n afgeplatte kant. Dit produseer hermafrodiete blomme. Bestuiwing vind plaas met die hulp van bye en ander insekte. Wanneer knoffel ryp word, versamel voedingreserwes in die blaarbasisse en die bol swel uit.

As die bol deur die winter in die grond gelaat word, ontwikkel 'n nuwe groeipunt uit die middel van die bol in die lente. Nuwe blare verskyn en 'n lang, hol stammetjie skiet boontoe om die wit blomhofies wat vorm, te dra. Die sade is 'n blink swart kleur en driehoekig in dwarssnit.

## Verbouing 
Die knoffelplant is eintlik 'n twee- of meerjarige plant, maar word algemeen ge-oes na die eerste jaar van verbouing.

Die knoffelplant se bol aan die basis van die plant begin te swel wanneer 'n sekere dag-lengte bereik word. In die herfs sterf die blaardele af en die buitenste lae van die bol word droog en bros. Die oes word gepluk en gedroog, waarna die knoffel gereed is vir gebruik of om te stoor. 

Die oes is vatbaar vir aanvalle deur peste, siektes en verskeie fungi wat verrotting veroorsaak.

## Gebruike 
Knoffel word wêreldwyd gekweek, verbou en verbruik. Gewoonlik word knoffel gebraai in kos, as 'n geurmiddel, of as bestanddeel van 'n gereg. Daarbenewens kan dit ook ingelê word in bottels bedek met olie. Knoffel het 'n skerp reuk wanneer dit gekap of gerasper word.

Daar word geglo dat die verbruik van knoffel sekere gesondheidsvoordele inhou, bv. anti-inflammatoriese, anticholesterol-, kankerbestrydende en antioksidant-eienskappe.

## Ekonomies 
## Galery 

Lêer:GarlicBasket.jpg|Heel knoffelbolle
Lêer:Ail procedural.jpg|Dwarssnit deur die bol wat die huisies uitlig
Lêer:Waitrose ready peeled garlic cloves in a plastic pot.jpg|Afgedopte knoffelhuisies gereed vir verkoop in 'n plastiekhouer
Lêer:Garlic Press and Garlic.jpg|Knoffel word gepers vir gebruik
Lêer:Allium sativum. Restra de allos de Oroso- Galiza.jpg|'n Knoffelstring

## Verwysings 
* Atlas van knoffelsoorte
Opvoering

duimnael|260px|'n Violis tydens 'n opvoering.

'n **Opvoering**, binne die uitvoerende kunste, bestaan normaalweg uit 'n geleentheid waarin 'n speler of 'n groep op 'n spesifieke manier optree vir 'n ander groep mense, die gehoor. Koormusiek en ballet is voorbeelde hiervan. Gewoonlik is die spelers vooraf betrokke by repetisies en na afloop van die opvoering sal die gehoor normaalweg applous lewer.

Die manier waarop waardering getoon word kan van kultuur tot kultuur verskil. Chinese spelers sal saam met die gehoor hande klap na die afloop van 'n optrede; die applous terug na die gehoor is om dankie te sê. In Japan lok opvoerings van tradisionele uitvoerende kunste gewoonlik indiwidue wat foto’s neem, en soms tot op die verhoog, sentimeters vanaf die spelers se gesigte.

In sommige gevalle kan die skeidslyn tussen speler en gehoor vervaag, soos byvoorbeeld met "deelnemende teater" waar lede van die gehoor betrokke raak by die produksie.
Teateropvoerings kan daagliks voorkom of met gereelde intervalle. Dit kan uitgevoer word by aangewese lokale vir opvoerings (soos teaters of konsertsale), of onkonvensionele plekke, soos 'n ondergrondse stasie, straat of iemand se huis.

## Verwysings 
## Bronnelys 
* Bell, B.S., & Kozlowski, S.W.J. (2008). Active learning: Effects of core training design elements on self regulatory processes, learning, and adaptability. Journal of Applied Psychology, 93, 296–316.
* Fadde, P.J., & Klein, G.A. (2010). Deliberate performance: Accelerating expertise in natural settings. Performance Improvement, 49, 5-15. 
* Freeman, S., Eddy, S., McDounough, M. et al. (2014). Active learning increases student performance in science, engineering, and mathematics. PNAS, 111, 8410–8414.
* Gagne, R.M. (1962). Military training and principles of learning. American psychologist, 17, 83–91.
* Lohman, M. (2002). Cultivating problem solving skills through problem based approaches to professional development. Human Resource Development Quarterly, 13, 243–256.
* Meyer, R. (2002). Problem solving skills through problem based approaches to professional development. Human Resource Development Quarterly, 13, 263–270.
* Noordzu, G., Hooft, E., Mierlo, H. et al. (2013). The effects of a learning-goal orientation training on self-regulation: A field experiment among unemployed job seekers. Personnel Psychology, 66, 723–755.
Growweblaarkatsnorbosse

Die **growweblaarkatsnorbosse** (*Rotheca myricoides*) is 'n struik of klein boompie wat op klipperige plekke en ruigtes in bosveld groei, vanaf die suide van KwaZulu-Natal deur Eswatini en weswaarts tot by Mahikeng. Dit groei ook in die sentrale deel van Zimbabwe. 

Die blare is eindstandig gebondel en tweemaal solank as wat hulle breed is. Hulle het 'n fluwelige bokant, wollerige onderkant en spitslopende basis wat in die blaarsteel afloop.

## Fotogalery 

2009-05-13Rotheca myricoides011.jpg
2009-05-13Rotheca myricoides015.jpg
2009-05-13Rotheca myricoides017.jpg

## Bron 
* *Watter Boom is dit?* Eugene Moll 2013 

## Verwysings 
## Sien ook 
* Alfabetiese lys van Suid-Afrikaanse bome
Prosa

**Prosa** is 'n vorm van taal wat gebruik maak van gewone sinsbou en natuurlike vloei van spraak eerder as ritmiese strukture (soos tradisionele poësie). Hoewel daar kritieke debatte heers oor die samestelling van prosa, het sy los gedefinieerde struktuur en eenvoud gelei tot die aanneming daarvan deur die meeste gesproke tale, feitlike diskoers, asook aktuele en fiktiewe skryfwerk. Dit word byvoorbeeld algemeen gebruik in literatuur, koerante, tydskrifte, ensiklopedieë, uitsendings, rolprente, geskiedenis, filosofie, regte en vele ander vorme van kommunikasie.

## Struktuur 
Prosa bevoordeel die meer informele metriese struktuur van verse, wat omtrent altyd in tradisionele digkuns gevind kan word. Gedigte bevat normaalweg 'n metrum- en/of rymskema. Prosa, daarteenoor, bestaan uit volledige grammatikale sintaksis, wat paragrawe tot gevolg het en estetiese aantreklikheid laat vaar. Sommige prosawerke bevat tekens van metriese struktuur of versbou en 'n doelbewuste vermenging van die twee vorme staan bekend as prosagedig. Net so staan enige verswerk met minder reëls en beperkings bekend as vrye vers. Die siening heers dat vers meer sistematies of formulegebonde is, terwyl prosa meer verteenwoordigend is van gewone (dikwels gesellige) spraak. Samuel Taylor Coleridge het spottenderwys om hierdie punt versoek dat nuwelingdigters die definisies van prosa en digkuns moet verstaan: "*definitions of prose and poetry; that is, prose,—words in their best order; poetry,—the best words in their best order.*" In Molière se opvoering *Le Bourgeois gentilhomme*, vra Monsieur Jourdain dat iets geskryf moet word maar nie in vers of in prosa nie. 'n Filosofiemeester antwoord dat "daar geen ander manier is om jouself uit te druk as met prosa en vers nie," vir die eenvoudige rede dat "alles wat nie prosa is nie vers is, en alles wat nie vers is nie prosa is."

## Soorte 
Daar is heelwat soorte prosa, insluitend *niefiksie prosa*, *epiese prosa*, *prosadig*, *polifoniese prosa*, *allitererende prosa*, *prosafiksie* en *dorpsprosa* volgens Russiese letterkunde. 'n Prosagedig is 'n prosakomposisie wat sekere eienskappe van 'n gedig het.

## Verwysings
Literatuurkritiek

**Literatuurkritiek** is die studie, evaluasie en interpretasie van letterkunde. Moderne literatuurkritiek word dikwels onderskraag deur Literatuurwetenskap, wat die filosofiese bespreking is van sy metodes en doelwitte. Hoewel die twee aktiwiteite nou verwant is, is literêre kritici nie altyd, en was ook nie altyd teoretici nie.

Die vraag of literatuurkritiek as 'n studieveld apart van literatuurteorie of boekresensies aan die ander kant, oorweeg moet word of nie, is 'n kontroversiële saak. Die *Johns Hopkins Guide to Literary Theory and Criticism* maak geen onderskeiding tussen literatuurteorie en -kritiek nie, en gebruik die terme saam om dieselfde konsepte te illustreer. Sommige kritici beskou literatuurkritiek as die praktiese toepassing van die teorie, aangesien kritiek altyd direk met spesifieke werke handel, terwyl die teorie meer algemeen en abstrak daarna kyk.

Literatuurkritiek word dikwels in essay- of boekformaatvorm gepubliseer. Akademiese literatuurkritici onderrig in letterkunde departemente en publiseer in wetenskaplike tydskrifte, en die meer gewilde kritici publiseer hulle kritiek in groter sirkulerende tydskrifte soos die *Times Literary Supplement*, die *New York Times Book Review*, die *New York Review of Books*, die *London Review of Books*, *The Nation*, en *The New Yorker*. In Suid-Afrika word literatuurkritiek gepubliseer in onder andere Litnet en Literator.

## Verwysings
Namibharpuisboom

Die **Namibharpuisboom** (*Ozoroa crassinervia*) is 'n klein boom. Dit kom vanaf die Noord-Kaap deur die sentrale deel van Namibië tot by die Kunenerivier voor. Die boompie groei in klipperige en rotsagtige dor bosveld. Die blare is breed en by die punte van die takke saamgebondel met 'n viltagtige, grys onderkant.

Die boom se FSA-nommer is 369.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Bukan

**Bukan** (Persies: بۆکان") is 'n Koerdies-bewoonde stad wat in die provinsie Wes-Azerbeidjan in die noordweste van Iran geleë is. Die stad lê suid van die Oroemijeh-meer in 'n smal vallei op ongeveer 1&nbsp;300 m bo seespieël.

Die stad het ongeveer 175&nbsp;065 inwoners (2012). Die bevolking bestaan hoofsaaklik uit drie verskillende stamme, waarvan die Piranese die belangrikste is, en na wie die stad ook vernoem is.

## Verwysings
Dennis Bergkamp

**Dennis Nicolaas Maria Bergkamp** (gebore op 10 Mei 1969 in Amsterdam) is 'n voormalige Nederlandse sokkerspeler wat vir die Nederlandse nasionale sokkerspan, asook Arsenal, Ajax en Internazionale op klubvlak gespeel het.

## Verwysings
Romani

: *Hierdie artikel handel oor die taal. Vir die etniese groep, sien Roma.*

**Romani** of **Romanes** (*romani ćhib*) is 'n Indo-Ariese taal wat hoofsaaklik in Sentraal- en Oos-Europa deur 3 miljoen Roma gepraat word. Dit is verwant aan Hindi en Oerdoe. In Kosowo en Noord-Masedonië word Romani as plaaslike ampstaal erken en in Duitsland, Finland, Hongarye, Noorweë, Oostenryk, Roemenië, Slowenië en Swede word Romani amptelik as minderheidstaal erken.

Die belangrikste dialekte (volgens moedertaalsprekers) is: Vlax-Romani (500&nbsp;000), Balkan-Romani (600&nbsp;000) en Sinte-Romani (300&nbsp;000). Die verskille tussen verskeie variëteite is so groot soos, byvoorbeeld, die verskille tussen verskeie Slawiese tale.

## Verwysings
Valsmaroela

Die **valsmaroela**, ook **boomdruif** genoem, (*Lannea schweinfurthii*) is 'n boom wat baie soos die maroela lyk. 

## Verspreiding 
Dit kom in Suid-Afrika in die bosveld, normaalweg op sandgrond of miershope, vanaf die noorde in KwaZulu-Natal, Limpopo en Mpumalanga voor. Die plant is ook inheems in Botswana, Demokratiese Republiek die Kongo, Eswatini, Ethiopië, Kenia, Malawi, Mosambiek, Namibië, Rwanda, Soedan, Somalië, Tanzanië, Uganda, Zambië en Zimbabwe.

## Subspesies 
Die boom het vier subspesies:
* *Lannea schweinfurthii var. acutifoliolata* (Engl.) Kokwaro
* *Lannea schweinfurthii var. schweinfurthii*
* *Lannea schweinfurthii var. stuhlmannii* (Engl.) Kokwaro
* *Lannea schweinfurthii var. tomentosa* (Dunkley) Kokwaro

## Bronne 
* *Watter Boom is dit?* Eugene Moll. 2013. 
* Plants of the World Online

## Sien ook 
* Alfabetiese lys van Suid-Afrikaanse bome
Beaufort-groep

duimnael|Die Karoo-supergroep met die Beaufort-groep in geel
Die **Beaufort-groep** is die derde onderafdeling van die Karoo-supergroep van Suid-Afrika. Dit bestaan hoofsaaklik uit sandsteen en skalie wat vanaf die middel van die Permiese Periode tot die middel van die Trias afgeset is.

Afsettings in die Beaufort-groep (oos van die lengtegraad 24° oos) sluit die volgende in:
*Laer Adellaide-subgroep bestaande uit:
**Koonap-formasie
**Middleton-formasie
**Balfour-formasie
*Boonste Tarkastad-subgroep bestaande uit:
**Katberg-formasie
**Burgersdorp-formasie
Afrikaharpuisboom

Die **Afrikaharpuisboom** (*Ozoroa reticulata*) is 'n boom. Dit kom in Zimbabwe en ook in die bosveldplantegroei in die noorde van Botswana en Namibië voor. Die boom het smal blare met 'n spitslopende punt en 'n mukro. Die onderkante van die blare en die stingels is dig met hare bedek wat geel tot roeskleurig van kleur is.

Die boom se FSA-nommer is 376.

## Sien ook 
* Alfabetiese lys van Suid-Afrikaanse bome

## Verwysings 
## Bron 
* *Watter Boom is dit?* Eugene Moll 2013
William Howard Taft

**William Howard Taft** (15 September 1857 – 8 Maart 1930) was die 27ste President van die Verenigde State (1909-1913). Tydens sy ampstermyn het Nieu-Meksiko (6 Januarie 1912) en Arizona (14 Februarie 1912) die 47ste en 48ste deelstate van die Verenigde State van Amerika geword.
Hamme

**Hamme** is 'n Belgiese  munisipaliteit in die ooste van die Vlaamse provinsie Oos-Vlaandere. Die munisipaliteit het 'n bevolking van 24&nbsp;436 in 2012 gehad en het 'n oppervlakte van 40,21&nbsp;km².
Hamme lê aan die Schelde en die Durme. Hamme grens aan die munisipaliteite Zele, Waasmunster en Dendermonde (Grembergen).
Koperstamkanniedood

Die **koperstamkanniedood** of **rooistamkanniedood** (*Commiphora harveyi*) is 'n boom wat in droë bosveld en struikwoude in laagliggende dele vanaf Oos-Londen tot by die Krugerwildtuin en Eswatini voorkom. Die boom se bas is papieragtig en afskilferend en die blare is veervormig saamgesteld.

Die boom se FSA-nommer is 277.

## Galery 

Commiphora harveyi (trunk).jpg
Commiphora harveyi, stam, Krantzkloof NR.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Skurweblaarkanniedood

Die **Skurweblaarkanniedood** (*Commiphora edulis* subsp. *edulis*) is 'n boom wat in die bosveld en ruigtes aangetref word. Hulle kom op rotsagtige plekke in die Zambezi- en Limpopovallei voor, en is redelik volop rondom Pafuri in die Krugerwildtuin.

Die boom het saamgestelde blare wat tot 7&nbsp;cm lank en 3.5&nbsp;cm wyd is, dun en blink, maar opvallend behaard aan albei kante. Blare word as een tot vier pare en 'n vyfde een (op die punt) aan elke blaarsteel gedra.

Die vrugte is die grootste van die *Commiphora* spesies (2 x 2.5&nbsp;cm), gewoonlik in pare gedra, effe langwerpig en simmetries met 'n haarbedekking. Hulle is byna deurskynend wanneer onryp, maar word donkerrooi tot swart en die vlesige deel verdeel in twee wanneer hulle ryp is.

Die boom se FSA-nommer is 275.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* Plants of the World Online
Springbok (dubbelsinnig)

**Springbok** kan na een van die volgende verwys:

* Springbok, 'n boksoort wat Suid- en Suidwes-Afrika bewoon.
* Vir die dorp in die Noord-Kaapprovinsie van Suid-Afrika, sien Springbok, Noord-Kaap.
* Suid-Afrika nasionale rugbyspan, algemeen bekend as die Springbokke.
* Springbokkleure, voorheen toegeken aan alle Suid-Afrikaanse sportlui wat die land in enige internasionale kompetisie verteenwoordig het.
:Die trotse tradisie is afgeskaf ná 1994, aangesien die voorheen-benadeelde deel van die bevolking blykbaar die Springbokkleure met die voormalige apartheidsregering vereenselwig.
* Die Suid-Afrikaanse nasionale krieketspan was voorheen ook bekend as die Springbokke, maar staan nou as die **Proteas** bekend.
* Springbok, die roepsein van die Suid-Afrikaanse Lugdiens.
* Springbok (rolprent), 'n Afrikaanse rolprent.

## Sien ook 
* Springbokke#Springbokke vir die oorsprong in 1906/7 van die rugbyspan se naam.
Boskanniedood

Die **boskanniedood** (*Commiphora woodii*) is 'n boom en een van die min spesies van die *Commiphora* genus wat nie 'n afskilferende bas het nie. Die boom kom vanaf Port St. Johns voor tot aan die Mosambiekse grens en tot teen die grens van Lesotho asook Eswatini, Namibië. Dit is 'n woudboom met veervormig saamgestelde blare.

Die boom se FSA-nommer is 291.

## Galery 

Commiphora woodii 192185398.jpg
Commiphora woodii 192185435.jpg
Commiphora woodii 176234343.jpg
Commiphora woodii 192185368.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Sandkanniedood

Die **Sandkanniedood** (*Commiphora angolensis*) is 'n boom met enkel- of drievoudige blare wat gladde bas het en nie doringrig is nie. In Suider Afrika groei die  boom groei in Kalaharisand vanaf die Noordwes-provinsie weswaarts tot in Namibië en Kaokoland. Die spesie is inheems in Angola, Botswana, Namibië, Zambië en Zimbabwe.

Die boom se FSA-nommer is 272.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Selfridges

**Selfridges**, ook bekend as **Selfridge & Co.**, is 'n luukse afdelingswinkelketting in die Verenigde Koninkryk. Dit is gestig deur Harry Gordon Selfridge, 'n Amerikaanse entrepreneur wat sy loopbaan in die Chicago-gebaseerde afdelingswinkelketting Marshall Field's begin het.
[duimnael|links|'n Historiese Selfridges-hysbak[Museum of London]]
Selfridges se vlagskipwinkel in Oxford Street, Londen, wat sy deure op 15 Maart 1909 geopen het, is die tweede grootste winkel in die Verenigde Koninkryk na *Harrods*. Drie ander Selfridges-afdelingswinkels het in Manchester (*Trafford Centre*, geopen in 1998, en *Exchange Square*, geopen in 2002) en Birmingham (*Selfridges Building*, geopen in 2003) ontstaan.

Kleiner Selfridges-winkels in provinsiale stede is in die 1940's aan *John Lewis Partnership* verkoop, terwyl die oorspronklike afdelingswinkel in Oxford Street in 1951 deur die Liverpool-gebaseerde afdelingswinkelketting ''Lewis's* oorgeneem is. Selfridges is later, in 1965, deur Charles Clore se *Sears*-groep oorgeneem. In 2003 is Selfridges vir £598 miljoen aan die Kanadese maatskappy *Galen Weston* verkoop. 

Die geskiedenis van Selfridges se afdelingswinkel is vir die Britse televisiereeks *Mr Selfridge'' verfilm wat in 2013 deur ITV uitgesaai is.
Groenstamkanniedood

Die **groenstamkanniedood** (*Commiphora neglecta*) is 'n boom wat voorkom in bosveldplantegroei in Limpopo, deur die Krugerwildtuin, suidwaarts tot in die sentrale deel van KwaZulu-Natal. Die boom het 'n groen stam en kom in klein stande (groepe) in ruigtes voor. Dit kom ook in Eswatini en Mosambiek voor. Die boom staan ook as die *Soetwortelkanniedood* bekend.

Die boom se FSA-nommer is 283.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013
Fluweelkanniedood

Die **fluweelkanniedood** (*Commiphora mollis*) is 'n boom wat op klipperige plekke in warm droë bosveld vanaf die noorde van Eswatini, die Krugerwildtuin en noordwaarts deur Zimbabwe tot by die Zambezirivier voorkom. Die boom kom ook in die Kaokoland voor. Die bas is silwerkleurig tot ligbruin en skilfer in klein vlokkies af.

Die boom se FSA-nommer is 280.

## Verspreiding 
Die plant is inheems in Angola, Botswana, Demokratiese Republiek die Kongo, Eswatini, Kenia, Malawi, Mosambiek, Namibië, Suid-Afrika, Tanzanië, Zambië en Zimbabwe.

## Fotogalery 

Commiphora mollis, bas, Skrikfontein, b.jpg|Die bas skilfer opvallend in vlokkies af
Commiphora mollis, loof, Skrikfontein, a.jpg|Loof bestaande uit saamgestelde blare
Commiphora mollis, vrugte, winter, naby Marnitz, a.jpg|Die bolronde vrugte, winter
Commiphora mollis, habitus, laatsomer, Skrikfontein, a.jpg|*C. mollis* in Etosha, Namibië, sonder loof, en met loof (onder) in Limpopo

## Verwysings 
## Bronnelys 
* *Watter Boom is dit?* Eugene Moll 2013 

## Sien ook 
* Alfabetiese lys van Suid-Afrikaanse bome
Witstamkanniedood

Die **witstamkanniedood** (*Commiphora tenuipetiolata*) is 'n immergroen boom in die Burseraceae familie.

Die boom se FSA-nommer is 289.

## Verspreiding 
Die boom kom voor in die sentrale en noordelike deel van Namibië in droë bosveld. Daar is 'n afgesonderde populasies in die sentrale deel van die Limpopovallei, op die heuwelhange ten suide van Pafuri asook waar die Shingwedzi- en Olifantsriviere deur die Lebomboberge sny na Mosambiek toe. Die boom is ook inheems in Angola, Botswana, Namibië en Zimbabwe.

## Beskrywing 
Die boom se stam is glad en liggrys tot blouerig en skilfer in silwerige tot liggeel stukke af.

## Galery 

Commiphora tenuipetiolata 15092924.jpg
Commiphora tenuipetiolata 1DS-II 1566.jpg
Commiphora tenuipetiolata 57727251.jpg
Commiphora tenuipetiolata S-1933.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Eksterne skakels
Peperblaarkanniedood

Die **Peperblaarkanniedood** (*Commiphora mossambicensis*) is 'n boom met enkelvoudige of getrifolioeerde bare wat gladde bas het en nie doringrig is nie. Die boom is inheems in Botswana, die Caprivistrook in Namibië, Malawi, Mosambiek, Tanzanië, Zambië en Zimbabwe waar dit in warm droë habitatte voorkom. Die boom se takkies het digte, fluweelagtige, goue klierblare.

Die boom se FSA-nommer is 281.

## Bronne 
* *Watter Boom is dit?* Eugene Moll 2013 
* Plants of the World Online

## Sien ook 
* Alfabetiese lys van Suid-Afrikaanse bome
Kaokowitgat

Die **Kaokowitgat** (*Boscia microphylla*) is 'n middelgroot boom, kan ook struik wees, en kom in die noordweste van Namibië en Angola voor. Die boom is doringagtig en groei dikwels op rotsagtige berghellings. Die blougroen blare onderskei dit van die Witgat.

Die boom se FSA-nommer is 126.

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online

## Sien ook 
* Alfabetiese lys van Suid-Afrikaanse bome
Blinkblaarkanniedood

Die **blinkblaarkanniedood** (*Commiphora schimperi*) is 'n immergroen boom en word regdeur Noordwes, Limpopo en Mpumalanga tot in KwaZulu-Natal in Suid-Afrika aangetref. In die Krugerwildtuin is dit redelik skaars, maar kom wel op granietgesteentes suid van die Sabierivier en basaltvlaktes in die omgewing van Satara en Punda Maria voor.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Stinkbos

Die **stinkbos** (*Boscia foetida*) is 'n struik wat deel van die Capparaceae familie is. Die spesie is inheems in Botswana, Eswatini, Mosambiek, Namibië, Suid-Afrika en Zimbabwe. In Suid-Afrika kom die planyt in die Noord-Kaap voor.

Die spesie se FSA-nommer is 124.

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Sien ook 
* Alfabetiese lys van Suid-Afrikaanse bome

## Eksterne skakels
Vet

**Vette** sluit 'n groot groep organiese materie in wat ook in die mens se normale dieet voorkom.
duimnael|300px|regs|Struktuurformule van 'n **trigliseried**.1. Die **blou** vetsuurketting is versadig: dit bevat geen dubbele of drievoudige bindings nie.2. Die **groen** en **rooi** vetsuurkettings is onderskydelik enkelvoudig en drievoudig onversadig, met alle dubbelbindinge in die *cis*-konfigurasie.3. In **swart** is 'n veresterde gliserol herkenbaar.

*versadigde vetsure
*onversadigde vetsure
*mono-onversadigde vetsure
*poli-onversadigde vetsure
**omega-3 vetsure
**omega-6 vetsure

## Chemie 
Vette vorm 'n uitgebreide groep van organiese verbindings wat almal uit trigliseriede bestaan. Dit is 'n ester bestaande uit gliserol, 'n drie-funksionele alkohol en drie vetsuurgroepe. Die soort vet word bepaal deur die vetsuur wat aanwesig is en die ander deel wat dan nie-verseepbare bestanddele bevat. Vette is gewoonlik onoplosbaar in water, omrede die aanwesigheid van die nie-polêre koolstofbindings.

## Noodsaaklikheid 
Vet is 'n belangrike verskaffer van essensiële vetsure, wat onontbeerlik is vir die liggaam om nuwe selle te vorm. Dit is verder nodig aangesien Vitamien A, D, E en K vetoplosbaar is en hul absorpsie in die liggaam slegs kan plaasvind waar genoegsame vette teenwoordig is.
Kringboom

Die **kringboom** (*Maerua schinzii*) is 'n boom wat baie lyk soos die knoppiesboontjie maar kom in die westelike bosveld in die Noord-Kaap en in Namibië voor. Die grootste verskil tussen die twee bome is dat die kringboom se blare soms leeragtig is en soms fluweelagtig en geelgroen is.

Die boom se FSA-nommer is 136.

## Galery 

Maerua schinzii01.jpg
Maerua schinzii02.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World
* REDLIST Sanbi
Riboflavien

**Riboflavien**, ook genaamd  **vitamien B2** is 'n maklik-absorbeerbare gekleurde mikronutrient wat 'n sleutelrol speel in die behoud van gesondheid van mens en dier.

Goeie bronne van riboflavien is melk, kaas, groente, lewer, niertjies, suurdeeg, sampioene en amandels maar blootstelling aan lig laat die vitamien afbreek.

Riboflavien is ooglopend meer bekend as die vitamien wat die oranje kleur aan vastevorm vitamien-B preparate verleen, 'n geel kleur aan vitamien-aanvullende oplossings, en heelaas die fluoreserende geel kleur aan uriene gee van diegene wat hoë-dosis B-kompleks preparate inneem.

Riboflavien kan gebruik word as oranje-rooi voedselkleurmiddel, en is as sulks goedgekeur in Europa as die E-nommer E101.

## Verwysings
Tiamien

**Tiamien** ook genaamd **vitamien B1** of die "tio-vitamien" ("swaelbevattende vitamien") is 'n wateroplosbare vitamien van die vitamien B-kompleks.

Alle lewende organismes benodig tiamien, maar slegs bakterië, fungi en plante kan dit sintetiseer. Diere moet dit uit hul dieet verkry, en daarom is dit 'n essensiële nutrient of voedingstof vir hulle. By die mens kan 'n tekort aan tiamien ly tot beri-beri.
Komkommerbos

Die **Komkommerbos** (*Thilachium africanum*) is 'n klein boom wat inheems is in KwaZulu-Natal, Limpopo, Mpumalanga asook Eswatini, Kenia, Madagaskar, Malawi, Mosambiek, Tanzanië en Zimbabwe. Die boom verkies laagliggende bosveld en die blare is enkelvoudig of getrifolioleer. Die blare is leeragtig met 'n ingeduikte hoofaar. Die vrug is 'n houtagtige peul, word tot 60mm lank en het 12 duidelike riwwe.

## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Sien ook 
* Alfabetiese lys van Suid-Afrikaanse bome
Niasien

**Niasien** ook genaamd **vitamien B3** of **Nikotienamied** is 'n wateroplosbare vitamien van die vitamien B-kompleks.
Piridoksien

**Piridoksien** is een van 3 stowwe genaamd **vitamien B6**, 'n wateroplosbare vitamien van die vitamien B-kompleks.

Vitamien B6 is behulpsaam met die natrium- en kaliumbalans sowel as met die vorming van rooibloedselle.
Knoppiesboontjie

Die **knoppiesboontjie** (*Maerua angolensis*) is 'n boom wat voorkom in die laagliggende gedeeltes in die oostelike bosveldstreke vanaf die suide van KwaZulu-Natal tot in Noord-Afrika.
Die boom se FSA-nommer is 132.

## Beskrywing 
Die boom se stam is liggrys tot bruin en is glad. Die blare is enkelvoudig en dun met 'n blaarsteel wat byna net solank soos die blaarskyf is. Die vrugte van die boom lyk soos stringe krale.

## Subspesies 
Daar is vier subspesies:
* *Maerua angolensis var. africana* Kers
* *Maerua angolensis subsp. angolensis*
* *Maerua angolensis var. heterophylla* Welw. ex Oliv.
* *Maerua angolensis subsp. socotrana* (Schweinf. ex Balf.f.) Kers

## Verspreiding 
Die boom is inheems aan die volgende lande: Angola, Benin, Botswana, Burkina Faso, Burundi, Demokratiese Republiek die Kongo, Djiboeti, Eritrea, Eswatini, Ethiopië, Gambië, Ghana, Guinee, Jemen, Kenia, Kameroen, Malawi, Mali, Mauritanië, Mosambiek, Namibië, Niger, Nigerië, Rwanda, Senegal, Sentraal-Afrikaanse Republiek, Sokotra, Somalië, Soedan, Tanzanië, Tsjad, Uganda, Zambië en Zimbabwe.

## Sien ook 
* Alfabetiese lys van Suid-Afrikaanse bome

## Verwysings
Vitamien C

**Vitamien C** is 'n wateroplosbare vitamien. Vitamien C kan ook askorbiensuur genoem word. Skeurbuik is 'n siekte as gevolg van die gebrek aan vitamien C en het vroeër baie slagoffers geëis. Daar is later ontdek dat die toevoeging van sitrusvrugte tot die menslike dieet die siekte kan voorkom. In 1932 is vitamien C uit voedsel geïsoleer en daar is bewys dat dit die faktor is wat skeurbuik verhoed. 

Baie diere, soos byvoorbeeld rotte, kan hul eie vitamien C vervaardig sodat dit nie ‘n voedingsvereiste by hulle is nie. Vitamien C speel 'n belangrike rol in die liggame van diere, hoewel daar nog nie veel oor die presiese meganisme van werking bekend is nie.  

By mens en dier speel Vitamine C 'n rol tydens die vorming van kollageen ('n proteïen wat in bindweefsel, been en bloedvatwande aangetref word) en verskaf waarskynlik ook beskerming teen infeksies. Die vitamien is wateroplosbaar maar nie hittebestand nie en oksideer ook vinnig wanneer dit aan lug blootgestel word, iets wat veral gebeur wanneer voedsel voorberei word. Dit kom veral in vars vrugte en groente, asook in aartappelskille, voor. 'n Mens se daaglikse vitamien C-behoefte is 50&nbsp;mg en enige inname bokant 75&nbsp;mg per dag veroorsaak dat die oortollige vitamiene in die urine uitgeskei word. 

## Bron 
* Wêreldspektrum, 1982, , volume 28, bl. 176

## Eksterne skakels
Pantoteensuur

**Pantoteensuur** ook genaamd **vitamien B5** is 'n wateroplosbare vitamien van die vitamien B-kompleks. Dit is deur Roger Williams ontdek in 1933. 

Pantoteensuur is 'n essensiële nutrient vir meeste diere, wat dit benodig om koënsiem-A te sintetiseer asook proteïene, koolhidrate en vette te metaboliseer.

## Verwysings
Suurbessie

Die **suurbessie** (*Dovyalis rhamnoides*) is 'n boom en kom voor vanaf Mosselbaai noordwaarts tot by die Lebomboberge, gewoonlik in woude. Die spesie is ook inheems in Eswatini. Die blare is blink, ronderig en die rand het vlak, geronde tande. Die blare is afwisselend gerangskik. Die boom se FSA-nommer is 509.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Vitamien A

**Vitamien A** is 'n komplekse vetoplosbare vitamien wat in twee vorme voorkom:
* Retinol
* Betakaroteen

Vitamien A (retinol of akseroftol) kan in die menslike dunderm van die provitamien karoteen vervaardig word. Veral groente soos wortels en pampoen (die met donkergeel kleure) is 'n goeie bron hiervan. Die gebreksiekte wat ontstaan weens 'n vitamien A-tekort is nagblindheid (hemeralopie), want vitamien A is noodsaaklik om 'n verbinding met gesigspurper (rodopsien) te vorm. 

Die proteïen kom in die stafies van die retina voor en dit maak sig in die donker moontlik. Xeroftalmie, 'n toestand waarby die bindvlies van die oog (konjunktiva), en in sommige gevalle ook die horingvlies (kornea), uitdroog, is 'n gebreksiekte wat ook deur 'n vitamien A-tekort veroorsaak word. Die gebreksiekte is een van die grootste oorsake van blindheid by kinders in Afrika en Asië. 

Indien die slagoffers vroegtydig met vitamien A behandel word, kan die siekte genees word, maar as die pasiënt eers blind is, is die toestand blywend. Die vel kan ook tydens 'n gebrek 'n abnormale keratinisasie ondergaan, sodat dit droog en skurf word.

## Bronne 
Alle lewende organismes benodig vitamien A, maar mense en diere kan dit nie self sintetiseer nie. Dit moet uit hul dieet verkry word.

## Bron 
* Wêreldspektrum, 1982, , volume 28, bl. 175
Rooipeer

Die **rooipeer** (*Scolopia mundii*) is 'n boom en kan tot 15 meter hoog raak maar is normaalweg kleiner. Die boom kom in Afromontane woud voor vanaf Kaapstad tot in die noordelike Drakensberg en wes van Gauteng. Hulle is ook inheems in Eswatini en Lesotho. Die boom se FSA-nommer is 496.
Die boom staan ook as die *bergsaffraan*, *bergsaffraanhout* en *klipdoring* bekend.

## Galery 

Lêer:Scolopia mundii 1DS-II 5685.jpg
Lêer:Scolopia mundii - indigenous Red Pear Tree - Cape Town 4.jpg|'n Volgroeide rooipeer in Kaapstad.
Lêer:Scolopia mundii - indigenous Red Pear Tree - Cape Town 5.jpg

## Sien ook 
* Alfabetiese lys van Suid-Afrikaanse bome

## Verwysings 
## Bron 
* *Watter Boom is dit?* Eugene Moll 2013
Achariaceae

***Achariaceae*** is die wildeperske-familie wat hoort tot die orde *Malpighiales*. Daar is 150 spesies wêreldwyd wat hoort tot die familie en drie spesies kom plaaslik voor waarvan al drie bome is.

[duimnael|links|*[Gynocardia odorata*, 'n nie-bladwisselende boom van Suid-Asië.]]

## Spesies 
Van die Suid-Afrikaanse spesies is:
* Afrikahondsroos *Xylotheca kraussiana*
* Bosperske *Rawsonia lucida*
* Wildeperske *Kiggelaria africana*

## Sien ook 
* Alfabetiese lys van Suid-Afrikaanse bome

## Bronne 
* *Algemene gids tot BOME*. Keith, Paul & Meg Coates Palgrave. 2000. 
* *Watter Boom is dit?* Eugene Moll 2013 

## Verwysings
Wilde-appelkoos

Die **wildeappelkoos** (*Dovyalis zeyheri*) is 'n klein boompie wat in die bosveld voorkom, dikwels tussen rotse vanaf Knysna noordwaarts onder die platorand tot by die Limpoporivier en hiervandaan weswaarts tot by Mahikeng. Dit kom ook in die sentrale en oostelike deel van Zimbabwe en ook in Eswatini voor. Ander name hiervoor is *umNyazuma* in Zoeloe, *umQokokolo* in Xhosa en *morethema* in Noord-Sotho. Die boom se FSA-nommer is 511.

## Galery 

Dovyalis zeyheri, blom, Pretoria, a.jpg
Dovyalis zeyheri, jong vrugte, a, Seringveld.jpg
Dovyalis zeyheri, jong vrugte, b, Seringveld.jpg
Dovyalis zeyheri, jong vrugte, c, Seringveld.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Avokado

Die **avokado** (*Persea americana*) is 'n boom inheems aan Meksiko en Sentraal-Amerika, en behoort tot die familie *Lauraceae* in die klas bedeksadiges, saam met kaneel, kamfer en lourier.

'n **Avokadopeer** is 'n vrug met 'n groen skil en vlesige lyf wat peervormig, eiervormig, of rond kan wees. Dit is afkomstig van 'n tropiese plant bekend as 'n *avokadoboom* (*Persea americana*). Teen die tyd dat die avokadopeer ryp geword het, het die skil waarskynlik na donkerbruin of selfs swart verkleur.

Bron: FAOSTAT van die Verenigde Nasies

Sover bekend is avokado's die rykste bron van fitosterole in vrugte. Fitosterole is natuurlike plantverbindings in die triterpeenfamilie wat struktureel met cholesterol vergelykbaar is, en bekend is vir cholesterolverlagende, anti-inflammatoriese en antioksidante eienskappe, benewens voordele vir die immuunstelsel. Avokado's bevat ongeveer 26 mg fitosterole per 30 g, of 57 mg per halwe vrug. Fitosterole is vetoplosbare stowwe wat feitlik afwesig is in ander vrugte wat tipies min plantvette bevat, maar is wel algemeen aanwesig in verskillende neute en sade, byvoorbeeld sesam-, vlas-, pampoen- en sonneblomsaad, benewens pistagio, tahini, amandels en amandelbotter.

## Verwysings 
## Eksterne skakels 
* 
*
Bruinysterhout

Die **bruinysterhout** (*Homalium dentatum*) is 'n groot Afromontane woudboom wat vanaf Port St. Johns tot in die noordelike Drakensberge en ook in die hooglande van Zimbabwe voorkom. Hulle kom aan woudrande en beboste klowe voor. Die blare is amper rond.

## Bron 
* *Watter Boom is dit?* Eugene Moll 2013 

## Verwysings 
## Sien ook 
* Alfabetiese lys van Suid-Afrikaanse bome
Vitamien D

**Vitamien D** is 'n groep van komplekse vetoplosbare vitamiene, met die volgende vorme:
* Vitamien D1: 'n molekulêre samestelling van ergokalsiferol en lumisterol, 1:1
* Vitamien D2: ergokalsiferol
* Vitamien D3: cholekalsiferol
* Vitamien D4: 22-dihidroërgokalsiferol
* Vitamien D5: sitokalsiferol

Vitamien D is noodsaaklik vir verskeie funksies van die liggaam, bv. 'n gesonde beenstruktuur en om osteoporose te verhoed. Vitamien D bevorder die opname van kalsium en fosfor in die spysverteringskanaal en is behulpsaam met die handhawing van ŉ balans tussen die onttrekking en afsetting van die minerale wat in been voorkom. Die vitamien kom in verskillende natuurlike vorms voor, maar vitamien D-2 en vitamien D-3 is die belangrikste.

Vitamien D-2 (kalsiferol) word selde in die natuur aangetref, maar dit kan sinteties vervaardig word deur die ergosterol en sterol wat in giste en ander swamme aangetref word, met ultravioletlig te bestraal. In die meeste lande word melk en margarien met vitamien C-2 verryk. Dit het dieselfde uitwerking as vitamien D-3, wat in die natuur voorkom. Die menslike vel kan onder die invloed van ultraviolet lig (deel van sonlig) vitamien D-3 van die provitamien 7- dehidrocholesterol vervaardig.

'n Vitamien D-tekort veroorsaak ragitis by babas en klein kinders, terwyl osteomalasie (beenverswakking) by volwassenes voorkom. Die mens kan oor die algemeen voldoende vitamien D vir sy behoeftes vervaardig en aanvullende hoeveelhede is slegs nodig tydens swangerskap en periodes van vinnige groei of baie min sonlig.

Te veel vitamien D veroorsaak ŉ vergiftiging, wat hiperkalsemie genoem word. Dit veroorsaak dat kalk oor die hele liggaam afgeset word, terwyl te veel kalsium in die bloed op die duur nierstene tot gevolg kan hê.

## Bronne van vitamien D 
Alle lewende organismes benodig vitamien D, gelukkig kan mense en meeste diere dit self sintetiseer, mits hulle aan genoegsame sonlig blootgestel word. 
duimnael|220px|Sardyne is 'n goeie bron van vitamien D en omega-3 onversadigde vet.
Dit kan ook uit hul dieet verkry word.
* Dierlike bronne:

'n Gedeelte van die kalsidiol word deur die niere na kalsitriol omgeskakel, die biochemies-aktiewe vorm van vitamien D. Kalsitriol sirkuleer as 'n hormoon in die bloed, dit reguleer die konsentrasie van kalsium en fosfaat in die bloedstroom en help met die gesonde groei en hermodelering van beenweefsel. Kalsitriol beïnvloed ook neuromuskulêre en immuunstelsel-funksies.

## Bronne 
* Wêreldspektrum, 1982, , volume 28, bl. 177

## Verwysings 
## Eksterne skakels
Raymond Loewy

**Raymond Fernand Loewy** (* 5 November 1893 in Parys; † 14 Julie 1986 in Monte Carlo, Monaco) was 'n Frans-Amerikaanse nywerheidsontwerper wat naas Hans Ledwinka as uitvinder van die stroomlyn-ontwerp beskou word.

Die omvang en skaal van sy ontwerpe strek oor 'n wye spektrum nywerhede – 'n prestasie wat internasionale erkenning aan Loewy besorg het. So het sy portret op 31 Oktober 1949 op die titelblad van die nuustydskrif *Time* verskyn. Van die byname, wat aan hom verleen is, was *The Man Who Shaped America*, die *Father of Streamlining* en *The Father of Industrial Design*.

Loewy het die grootste deel van sy loopbaan, wat oor sewe dekades gestrek het, in die Verenigde State deurgebring waar hy onder meer die kentekens van maatskappye soos *Shell*, *Exxon*, *TWA* en *BP* ontwerp het, asook die *Greyhound Sceniccruiser*-bus, outomatiese verkoopmasjiene vir *Coca-Cola*, die verpakking van *Lucky Strike*-sigarette, *Coldspot*-yskaste, motors soos die *Studebaker Avanti* en *Champion*, en die livrei vir die presidensiële vliegtuig Air Force One.

Loewy was ook betrokke by die ontwerp van talle spoorvervoerontwerpe, waaronder lokomotiewe soos die *Pennsylvania Railroad GG1* en *S-1*, die kleurskema en *Eagle*- (Arend-)motief vir die eerste gestroomlynde waens van die spoorwegmaatskappy *Missouri Pacific Railroad* en 'n aantal minder bekende kleurskemas en binneontwerpe vir spoorwaens van ander maatskappye.

## Verwysings
Rosids

**Rosids** is 'n groot klade van blomdraende  plante. Die klade omvat ongeveer 70&nbsp;000 spesies, meer as 'n kwart van alle bedeksadiges (*Angiospermae*). Dit word in 16 tot 20 ordes onderverdeel, afhangende van die omskrywing en klassifikasie. Hierdie ordes, op hul beurt, bestaan ​​uit ongeveer 140 families. Die Rosids en Asterids is by verre die grootste taksonomiese groepe van Eudicots.
Snuifkalbassie

Die **snuifkalbassie** (*Oncoba spinosa*) is 'n doringagtige struik of klein boompie met gekwilte blare en fyn getande blaarrande. Hulle kom voor vanaf die Lebomboberge tot in die laeveld en ook in die Zambezivallei en ook in die omgewing van Maputo.

## Verspreiding 
Die spesie is inheems in Angola, Benin, Botswana, Burkina Faso, Burundi, Demokratiese Republiek die Kongo, Eritrea, Eswatini, Ethiopië, Gaboen, Gambië, Ghana, Guinee, Guinee-Bissau, Golf van Guinee-eilande, Jemen, Ivoorkus, Kameroen, Kenia, Malawi, Mali, Mosambiek, Namibië, Nigerië, Republiek die Kongo, Saoedi-Arabië, Senegal, Sierra Leone, Somalië, Suid-Afrika, Tanzanië, Togo, Tsjad, Uganda, Zambië en Zimbabwe.

## Galery 

Oncoba spinosa.jpg|Blom
Oncoba spinosa, showing fruit and foliage.jpg|Blare en vrugte
Fried-egg Flower (Oncoba spinosa) (46718833152).jpg
Oncoba spinosa 1DS-II 1-7096.jpg
Oncoba spinosa 5Dsr 1-2074.jpg
Oncoba spinosa Forsk. (AM AK278726-2).jpg

## Bronnelys 
* *Watter Boom is dit?* Eugene Moll 2013 
* Plants of the World Online

## Sien ook 
* Alfabetiese lys van Suid-Afrikaanse bome
Drekawats

**Drekawats** of **Drekavac** (Serwies: дрекавац, letterlik "die skreeuer"), soms ook **drek** of **drekalo** genoem, is ’n figuur in die Suid-Slawiese mitologie.

’n Drekawats ontstaan uit die siel van ’n kind wat sterf sonder dat hy gedoop is. Die figuur word nie altyd dieselfde beskryf nie. Een beskrywing is dat dit lank en maer is, met ’n besonder groot kop; of soos ’n hond of jakkals, maar met die bene van ’n kangaroe. Soms verskyn dit in die vorm van ’n kind wat mense wat by ’n begraafplaas verbyloop, smeek om hom te doop. Die een gemeenskaplike eienskap is sy verskriklike skreeu.

’n Drekawats kan snags gesien word, veral tydens die Kerstyd en in die vroeë lente, wanneer ook ander geeste dikwels hul verskyning maak. In die vorm van ’n kind voorspel dit iemand se dood, maar in die vorm van ’n dier voorspel dit ’n siekte onder beeste.

Die gees word soms gebruik om kinders bang te maak. Dikwels wanneer kinders die geluid van die een of ander dier hoor, dink hulle dit is ’n drekawats en is hulle oortuig daarvan dat dit regtig bestaan. Dit kan baie doeltreffend wees om hulle te keer om te ver van die huis af weg te dwaal. In die stede het die geloof daarin egter afgeneem.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia